«Սա իհարկե արտառոց դեպք է, որ գեղանկարչական ցուցահանդես բացվի Մատենադարանում, բայց Մեծ Վարպետն էլ մի արտառոց երևույթ է մեր կյանքում», - «Ազատության» հետ զրույցում ասաց Սարյանի տուն-թանգարանի տնօրեն Ռուզան Սարյանը` շարունակելով. - «Մենք հիմնանորոգման մեջ ենք, մենք փակ ենք: Պիտի ասեմ` հենց իմ զգացողությունը, երբ պահոցից հանվեցին այս նկարները և կախվեցին, ես ուղղակի ոնց որ երկար ժամանակ թթվածնից զուրկ մարդը հանկարծ թթվածին շնչի... Եվ ինձ թվում է, որ մեր շատ ու շատ արվեստասերներ այդ զգացողությունը կապրեն»: